ILINK ตั้งเป้าปี 65 ธุรกิจ Distribution โต 12% รุก “Solar cable-Data center” เต็มสูบ
ILINK ตั้งเป้าปี 65 ธุรกิจ Distribution โต 12% รุก “Solar cable-Data center” เต็มสูบ เพื่อเป็นตัวส่งเสริมให้กับสาย Lan cable กับ Fiber optic ที่เป็นสินค้าขายดีของบริษัทฯ ในอดีต
1 ก.พ. 2565

นางสาววริษา อนันตรัมพร ผู้จัดการทั่วไป บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยกับ “ข่าวหุ้นธุรกิจ” ผ่านรายการ “ข่าวหุ้น” ออกอากาศทางช่อง MCOT HD30 ในวันที่ 1 ก.พ.2565 มีประเด็นสำคัญดังนี้
ภาพรวม ILINK ปี 2564 ที่ผ่านมาเป็นอย่างไรบ้าง และได้รับผลกระทบจากโควิด-19 มากน้อยเพียงใด
สำหรับปี 2564 นั้นมีทิศทางเติบโตที่ดีขึ้น โดยมีเหตุผลและปัจจัยอยู่ประมาณ 2-3 อย่างที่เป็นเหตุผลหลักๆ เริ่มจากปัจจัยแรกก่อนคือที่ผลประกอบการของ ILINK จะดีขึ้น เป็นเพราะว่าโครงการวิศวกรรมขนาดใหญ่โครงการนึงที่สร้างปัญหาอาจจะเห็นว่ามี Cost overrun มาตลอด 5 ปีที่ผ่านมา ปัจจุบันได้ส่งมอบเป็นที่เรียบร้อยแล้ว เสร็จสิ้นปิดจบโครงการเพราะฉะนั้นในปี 2564 ที่ผ่านมาไม่ได้มีการรับรู้ขาดทุนหรือว่ามี Cost overrun ใดๆเข้ามาในงบการเงิน นั่นเป็นเหตุผลนึงที่ทำให้ถ้าเทียบจากงวดเดียวกันของปีก่อนก็จะมีการเติบโตที่ดีขึ้น ส่วนปัจจัยที่ 2 คือโควิด-19 โดยโควิดไม่ได้สร้างผลกระทบให้กับธุรกิจแต่เป็นปัจจัยบวกทำให้ธุรกิจสื่อสารเติบโตและขยายตัว ซึ่งคาดว่านักลงทุนน่าจะเห็นการเติบโตทั้งฝั่งรายได้และกำไรสุทธิเป็นนิวไฮของ ILINK ตั้งแต่ก่อตั้งมา 34 ปี
กำหนดทิศทางและเป้าหมาย ILINK ปีนี้ไว้อย่างไรบ้าง
สำหรับปี 2565 ก็มีการเติบโตในแบบที่แตกต่างกัน Nature of business ถ้าเริ่มจากประเด็นแรกคือธุรกิจ Distribution ซึ่งบริษัทฯ ตั้งเป้าเติบโต 10-12% จากงวดเดียวกันของปีก่อน โดยปีนี้บริษัทฯ มี Product champion ที่จะรุกหนักคือ Solar cable ซึ่งเป็นสายที่เอาไว้ใช้แปลงพลังานแสงอาทิตย์มาเป็นพลังงานไฟฟ้า ใช้ในตึก อาคาร สำนักงาน บ้านเรือน ซึ่งเป็นเทรนด์ใหม่ที่กำลังมา และอีกอย่างคือ Data center product พวกสินค้าที่จะเอาไปวางใน Data center ตั้งแต่ตู้แลป, สาย Patch Cord, สวิตช์ ต่างๆเป็น Product champion ที่จะรุกหนักในปีนี้ เพื่อเป็นตัวส่งเสริมให้กับสาย Lan cable กับ Fiber optic ที่เป็นสินค้าขายดีของบริษัทฯ ในอดีต
การขาย Solar cable ที่จะเป็น Product champion คิดเป็นกี่เปอร์เซ็นต์ของรายได้ที่เคยขึ้นในอดีต 
ถ้าเทียบจากรายได้ช่วง 9 เดือนปี 2564 สัดส่วนของธุรกิจ Distribution ประมาณ 40% ซึ่ง Solar cable เป็น Account ประมาณ 10-20% ของรายได้ของธุรกิจ Distribution ส่วนมาร์จิ้นอยู่ในเกณฑ์เท่ากับสาย Lan cable ที่เป็นสินค้าขายดีของบริษัทฯ
การ Synergy ระหว่าง ILINK กับ ITEL จะมีให้เห็นเป็นรูปธรรมอย่างไรบ้าง
Product champion ตัวที่สอง Data center อันนี้จะเกี่ยวข้องกับ ITEL โดยตรง ซึ่งล่าสุดบริษัทฯ ได้มีการร่วมทุนกับ New partner ที่มาจากออสเตรเลีย ในตัว Genesis data center มีการเปลี่ยนพาร์ทเนอร์ เพราะฉะนั้นการเปลี่ยนพาร์ทเนอร์ที่เป็นโกลบอลเข้ามา ซึ่งจะมีการขยาย Data center เฟสถัดๆไป มีการก่อสร้างเพิ่มเติม โดยส่วนที่จะเติมเต็ม ILINK ก็จะเข้าไปขายสินค้าไม่ว่าจะเป็นตู้แลปที่วางใน Data center สาย Patch Cord, สวิตช์ ต่างๆที่ต้องอยู่ในเซิร์ฟเวอร์ ก็จะเป็นตัวที่ ILINK เข้าไปเสริมให้กับ ITEL
งานด้านวิศวกรรมปีนี้เป็นอย่างไร 
โดยปีนี้บริษัทฯ ยังคงใช้หลักเกณฑ์เดิม ในแง่ที่ว่าจะมุ่งเน้นงานโครงการที่เชี่ยวชาญเท่านั้น ซึ่งเชี่ยวชาญทั้งหมด 4 ด้าน ก็คือ 1.Submarine Cable 2.สาย Underground Cable 3.Substation และ4.Transmission Line ซึ่งเป็นงานที่เชี่ยวชาญและทำมาตลอด 20 ปีที่ผ่านมา ทั้งนี้บริษัทฯ มีงานรอจะประกาศอยู่หนึ่งตัว ก็คือเป็น Substation มูลค่ากว่า 600 ล้านบาท ส่วนอัพไซด์อื่นๆน่าจะเป็นเรื่องของ Submarine ที่เป็นโครงการขนาดใหญ่มาก ซึ่งบริษัทฯ รออยู่งานหนึ่งคือ Submarine เกาะสมุย มูลค่า 1,230 ล้านบาท ซึ่งบริษัทฯ คาดว่าน่าจะมีความชัดเจนในช่วงครึ่งปีแรกของปี 2565 ที่จะเป็นการประกาศงานออกมา
สรุปโครงการสร้างรายได้ของแต่ละหน่วยธุรกิจบ้าง ในงวดปี 2565 นี้จะแบ่งเป็นอย่างไร
ยังคงคิดว่าน่าจะเทรนด์คล้ายๆเดิม โดยตัว Distribution น่าจะอยู่ที่ประมาณ 45% ส่วนตัว ITEL น่าจะเพิ่มขึ้นมาประมาณ 50% เนื่องจากมีการเข้าไปซื้อกิจการของบริษัท บลู โชลูชั่น จำกัด จำกัด (BS) ซึ่งเข้าไปถือ 51% ก็จะมีคอนโซลมาทั้งในเรื่องของรายได้และกำไร และส่วนที่เหลือน่าจะเป็นธุรกิจ EPC
สำหรับทิศทาง ITEL ปี 2565 เป็นอย่างไรบ้าง 
ทิศทางปีนี้คิดว่าน่าจะเติบโตแบบ Outstanding เหมือนเดิม ด้วยตัวธุรกิจที่โตไปตามตลาดและมีการปรับปรุงพัฒนาภายใน ซึ่งตั้งเป้าหมายเติบโตรายประมาณ 20% ในส่วนของตัวเอง สำหรับการที่เข้ากับร่วมบลู โชลูชั่น ซึ่งจะเข้ามาเสริมในส่วนของบริการซอฟต์แวร์ เมื่อได้ซอฟต์แวร์เข้ามาเติมก็จะครบวงจรมากขึ้นส่วนนั้นก็จะมีรายเข้ามาทำให้อาจจะโตได้ถึง 25-30%